Ampuero

**Ampuero** é un concello da comunidade autónoma de Cantabria (España). Limita cos municipios de Limpias, Liendo, Voto, Guriezo e Rasines.

A súa localización no centro da comarca de Asón-Agüera estableceuna de cabeceira comarcal, posuíndo importantes servizos e un polígono industrial nas súas proximidades. Este municipio ten varios atractivos como son a pesca de troita e salmón e a respectiva gastronomía, como tamén a festa da Virxe Nena, declarada de interese turístico rexional cos populares encerros taurinos. Ten unha superficie de 32,3&nbsp;km², e está a unha distancia de 55 quilómetros de Santander, a capital cántabra.

## Localidades 
* Ahedo.
* Alisas.
* **Ampuero** (Capital).
miniatura|Casa consistorial de Ampuero.
* La Aparecida.
* La Bárcena.
* Bernales.
* Bulco.
* El Camino.
* Cerbiago.
* Coterillo.
* Las Entradas.
* Las Garmillas.
miniatura|300px|Vista aérea de Ampuero.
* Hoz de Marrón.
* Marrón.
* El Perujo.
* Pieragullano.
* Rascón.
* Regada.
* Rocillo.
* Santisteban.
* Solamaza.
* Tabernilla.
* Udalla.
* Vear de Udalla.

## Núcleo de poboación 
**Ampuero** é á súa vez a capital do municipio. Localízase a 11 metros sobre o nivel do mar. No 2006 contaba cunha poboación de 1.946 habitantes (INE).

Da capital destaca a igrexa de Santa María (século XVI-XVII), que foi declarada Ben de Interese Local no 2002.

Atópase nas beiras do río Ason.

## Demografía 
No 2008, Ampuero contaba cunha poboación de 4.052 habitantes (INE) repartidos en 24 núcleos de poboación.

Fonte: INE

## Economía 
O 7,7 % da poboación de Ampuero emprégase no sector primario, o 16,6 % na construción, o 31,7 % na industria e o 44 % no sector servizos.

## Patrimonio 
Neste municipio destacan os seguintes bens de interese cultural:
* A igrexa parroquial de Santa Mariña, en Udalla, con categoría de Monumento. Trátase dunha igrexa gótica dos séculos XIV e XV con dúas ábsidas semicirculares e dúas naves paralelas.
* A casona de Espina coa torre e a portalada, con categoría de Monumento. Está no barrio La Bárcena, de planta cadrada. 
* O Santuario da Ben Aparecida, en Hoz de Marrón, con categoría de conxunto histórico, segundo declaración do ano 1983. Atópase nun monte e é a patroa da comunidade autónoma de Cantabria.

Ademais, hai un ben de interese local, que é a igrexa parroquial de Santa María, e dous bens inventariados: a ferrería preindustrial ou ferrería xunto ao río Vallino e o muíño-ferrería en Entrambosríos.

Por último, pode sinalarse a típica arquitectura popular serrana con casas con balconadas e miradoiros e rúas estreitas.

## Administración 
María de las Nieves Abascal Gómez (PSC-PSOE) é a actual alcaldesa do municipio. Nestas táboas móstranse os resultados das eleccións municipais celebradas no 2003 e no 2007.

* Alcaldesa electa: María de las Nieves Abascal Gómez (PSC-PSOE).
|

* Alcaldesa electa: María de las Nieves Abascal Gómez (PSC-PSOE).
|}

## Festas 
* Durante a última noite do mes de febreiro, celébranse As Marzas. Esta festa conmemora a chegada da primavera.
* 29 de xuño, San Pedro (Hoz de Marrón).
* 18 de xullo, Santa Mariña (Udalla). 
* 25 de xullo, Santiago (La Bárcena).
* 26 de xullo, Santa Ana (Marrón). 
* 1 de agosto, San Pedruco (Rascón).
* 7 de agosto, San Mamés (Cerbiago).
* 16 de agosto, San Roque (Udalla). 
* 22 de agosto, Virxe do Mar (Marrón). 
* 8 de setembro, A Virxe Nena: Popular festa do municipio pola realización dos seus encerros de touros. A cerimonia celébrase na capital municipal Ampuero, e foi declarada Festa de Interese Turístico Rexional en 1993.
* 13 de decembro, Santa Lucía (Bernales).

## Cidades irmandadas 
* Eauze, Francia

## Véxase tamén 
### Ligazóns externas 
* Sitio web do concello